आगरा। एससीएसटी एक्ट के विरोध में सर्व समाज संघर्ष समिति ने पूरे शहर में घूमघूम कर अर्घ नग्न अवस्था में भारत बंद के तहत प्रदर्शन किया। खुली दुकानों सहित बिग बाजार को बंद कराया। समिति के सैकड़ों सदस्य सुबह से ही विनय अग्रवाल व मुरारीलाल गोयल ने नेतृत्व में शहर की सड़कों पर निकल गए। काले कानून (एससीएसटी एक्ट) के खिलाफ नारेबाजी की। एक्ट के विरोध में स्वेच्छा से लोगों ने पहले ही अपने प्रतिष्ठान बंद किए हुए थे। जो छिपपुट दुकानें खुली थी उन्हें प्रदर्शनकारियों ने आग्रह कर बंद कराया।